16/05/2017 | Administración LocalMunicipal
Oroso
Aprobación das Bases e convocatoria de selección dun oficial de primeira albanel, un peón albanel e dous peóns de limpeza viaria a xornada completa dentro do programa de integración labora da Deputación Provincial da Coruña

Mediante resolución de Alcaldía nº 410/2017 asinada con data de 09/05/2017 procedeuse á aprobación da convocatoria e das bases para a selección dun oficial de primeira albanel, un peón albanel e dous peóns de limpeza viaria a xornada completa dentro do Programa de Integración Laboral (PEL CONCELLOS) da Deputación Provincial da Coruña, mediante a modalidade de contrato laboral temporal a xornada completa. Co fin de dar cumprimento ao principio de publicidade e de conformidade co contido das propias bases procédese á publicación da citada convocatoria e do texto íntegro das bases facéndose constar que o prazo para a presentación de solicitudes será de 5 días hábiles a contar a partir da publicación do presente anuncio no Boletín Oficial da Provincia. O obxecto da presente convocatoria é a contratación en réxime de dereito laboral a xornada completa baixo a modalidade de contrato de duración determinada de acordo co artigo 15 1 a) do Estatuto dos Traballadores de 1 oficial de primeira albanel, 1 peón albanel e 2 peóns de limpeza ao abeiro do Programa de integración laboral mediante a execución de obras e servizos mínimos municipais nos concellos da provincia da Coruña de menos de 20.000 habitantes para o ano 2017 cofinanciado pola Deputación Provincial da Coruña ( BOP nº 243, do 26 de decembro de 2016), dende a data de contratación ata o 31/12/2017. As funcións a realizar son as seguintes: Praza oficial de 1ª albanel e peón de albanel: A execución de obras de reparación e mantemento de bens públicos Praza de peón de limpeza: Apoio ao servizo de limpeza viaria O persoal contratado, estará suxeito durante a súa relación laboral á normativa sobre incompatibilidades prevista na función pública (Lei 53/1984, de 25 de decembro). A cuantía das retribucións será imputable ás partidas 163.131.00 e 450.131.00 proxecto 2017/3/PEL/1 e 163.160.01 e 450.160.01 proxecto 2017/3/PEL/3 do vixente orzamento de gastos. O importe das retribucións dos traballadores serán as correspondentes segundo a táboa salarial por grupos profesionais para o persoal non incluído na relación de postos de traballo do Concello de Oroso para o exercicio económico en vigor para o grupo IV-D no caso do oficial de primeira e para o grupo V-E no caso dos peóns. Os aspirantes seleccionados no presente proceso selectivo incorporaranse ó concello, dándose de alta na seguridade social e demais requisitos legais, tendo unha duración o contrato dende a data de contratación ata o 31 de decembro de 2017. A xornada laboral ordinaria será de quenda de mañá ou de tarde de acordo co horario ordinario previsto para o resto do persoal do concello, sen perxuicio que debido a necesidades da obra pódase requirir a presencia do traballador en outros horarios, coa compensación oportuna de conformidade co convenio colectivo vixente, polo cal o traballador terá dispoñibilidade horaria plena. As bases do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase unha copia destas na Oficina do Rexistro Xeral do Concello. Publicarase un anuncio da convocatoria do proceso selectivo no Boletín Oficial da Provincia da Coruña, e taboleiro de anuncios do Concello e a páxina web. Os resultados das probas, así coma as citacións e emprazamentos dos aspirantes, a efectos de notificación dos interesados, levaranse a cabo unicamente a través do Taboleiro de anuncios coma medio exclusivo de notificación aos interesados, de conformidade co previsto no artigo 45.1 da Lei 39/2015, do 1 de outubro, do Procedemento Administrativo Común das Administracións Pública, sen perxuicio da súa publicación complementaria na páxina web do concello.1. Para poder ser admitidos no presente proceso de selección deberán reunir e manter en todo momento os seguintes requisitos: 2. Ter a nacionalidade española, sen prexuízo do disposto no artigo 57 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico de Empregado Público e do previsto no artigo 52 da Lei 2/2015, de 29 de abril, de Emprego Público de Galicia, respecto do acceso ao emprego público por nacionais doutros estados.3. -Ter cumpridos os dezaseis anos de idade e non exceder da idade de xubilación.4. Non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, nin atoparse inhabilitado, por sentenza firme, para o exercicio de funcións públicas. No caso de nacionais doutros estados non atoparse inhabilitado nin en situación equivalente nin ter sido sometido a sanción disciplinaria ou equivalente, que impida, no seu Estado, nos mesmos termos, o acceso ao emprego público.5. Non padecer enfermidade nin defecto físico ou psíquico incompatible co desenvolvemento das correspondentes funcións do posto.6. Estar en posesión do carnet de conducir clase B.7. Os requisitos para concorrer están referidos ao derradeiro día de presentación de instancias, os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación desta.8. Os traballadores que sexan contratados para a realización das obras e servizos polos que se otorga a subvención deberán ser persoas desempregadas inscritas no Servizo Público de Emprego de Galicia. Dado que se trata dun plan de integración laboral, soamente poden ser contratados aquelas que estean en situación de exclusión laboral. Estas situacións son as seguintes: - Mulleres, ao ter un diferencial de índice de paro rexistrado sensiblemente superior ao dos homes. - Maiores de 45 anos. - Persoas con discapacidade: aquelas persoas que teñan recoñecida pola administración competente, unha discapacidade nun grao igual ou superior ao 33%. Acreditarase mediante certificado do grao de discapacidade. - Persoas desfavorecidas que estean nalgunha das seguintes situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental ou monomarental e persoas con problemas para atopar emprego polo idioma ou cuestións socioculturais. Deberase acreditar cun informe social do concello onde resida. - Persoas desempregadas de longa duración. Aos efectos deste programa consideraranse como parados de longa duración aquelas persoas que leven máis de dous anos como mínimo como demandantes de emprego. Acreditarase cun informe de vida laboral. - Persoas vítimas de violencia de xénero. Acreditarase con certificación da orde de protección de violencia xénero ou da medida cautelar ou sentenza que declare que a muller sufriu violencia de xénero. - Persoas sen fogar. Os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación da misma. Os interesados deberán presentar no prazo de cinco (5) días hábiles contados dende a publicación do anuncio de convocatoria e das presentes bases no Boletín Oficial da Provincia, a seguinte documentación: 1. Solicitude de participación anexa ás Bases.2. Fotocopia compulsada de DNI.3. Documentación acreditativa dos méritos alegados e acreditación da situación de exclusión social. A presentación de solicitudes realizarase por calquera das formas establecidas no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Nos supostos previstos nos apartados b), c), d) e e) do artigo 16.4, os aspirantes deberán comunicalo ao Concello mediante telegrama ou fax (981691786) durante o mesmo prazo que o de presentación de instancias, sen que en ningún caso se teñan en cona aquelas instancias que cheguen ao concello mais alá dos sete días naturais a contar desde o remate do prazo para a presentación de solicitudes. No caso de querer presentar de xeito electrónico a instancia poderá realizalo a través da sede electrónica do Concello de Oroso: https://sede.oroso.esEn todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. Os méritos alegados e non documentados non se terán en conta. Rematado o prazo de presentación de solicitudes publicarase nun prazo non superior a 2 días hábiles unha relación de aspirantes para cada posto especificando o cumprimento dos requisitos expostos na base quinta. Os aspirantes terán un prazo non superior a 3 días hábiles para a subsanación de deficiencias, dende a publicación no taboleiro de anuncios. Nun prazo non superior a 3 días hábiles dende a terminación do prazo anterior ou no caso de non necesidade de subsanación, dende a publicación da relación de aspirantes publicarase a relación definitiva de admitidos e excluídos nas probas selectivas que será publicada no taboleiro de anuncios do concello. Na mesma resolución emprazarase ós aspirantes admitidos para a cita á proba práctica sinalada na base novena. A selección dos aspirantes levarase a cabo por un Tribunal Cualificador que estará integrado polos seguintes membros: Presidente D. Felix Carrasco del Pozo Vogais: D. Rufino Javier Ontiveros Alcañiz Dª Yolanda García Fachal Secretario: D. Federico Súarez Cancelo Para a válida constitución do tribunal deberán asistir o presidente e secretario e un dos vogais. O Secretario actuará con voz pero sen voto. O Tribunal queda facultado para resolver cantas dúbidas e demais circunstancias e incidencias xurdan durante o proceso selectivo así como tomar os acordos que procedan en orden á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. A selección efectuarase polo sistema de concurso-oposición. FASE DE CONCURSO (máximo 5 puntos) Por acreditar experiencia laboral na administración pública ou empresa privada como oficial de primeira albanel: 0,066 puntos por mes traballado ata un máximo de 4 puntos. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30 computaranse como un mes se son máis de 15 días. A experiencia profesional deberá acreditarse mediante certificado de vida laboral co obxecto de determinar a duración real da relación contractual) e copias dos contratos de traballo onde figure de forma clara a categoría do posto de traballo desenvolvido( co obxecto de determinara as funcións realizadas). De non achegar ambos documentos vida laboral e contrato non se terán en conta os méritos alegados. No caso de que o Tribunal de selección ante a documentación presentada observe dúbidas tanto referente á duración como en canto a que se trate dun contrato como oficial de primeira albanel, non valorará dita experiencia. a) Por acreditar documentalmente ter acabado favorablemente programas de capacitación, formación e integración no mundo laboral organizados ou financiados polas Administracións Públicas: 1 punto FASE DE OPOSICIÓN (máximo 15 puntos) Consistirá na realización dunha proba práctica na que se valorará a calidade e rapidez nas execución das tarefas. Esta proba práctica valorarase de 0 a 15 puntos debendo os aspirantes obter unha puntuación mínima de 7,5 puntos para superar a mesma A proba práctica consistirá na execución de un pequeno murete de fábrica de bloque de formigón sobre base de formigón armado. FASE DE CONCURSO (máximo 1 punto) b) Por acreditar documentalmente ter acabado favorablemente programas de capacitación, formación e integración no mundo laboral organizados ou financiados polas Administracións Públicas: 1 punto FASE DE OPOSICIÓN (máximo 15 puntos) Consistirá na realización dunha proba práctica na que se valorará a calidade e rapidez nas execución das tarefas. Esta proba práctica valorarase de 0 a 15 puntos debendo os aspirantes obter unha puntuación mínima de 7,5 puntos para superar a mesma. A proba práctica consistirá en actuacións incluídas na dación de servizo de obra. FASE DE CONCURSO (máximo 1 puntos) c) Por acreditar documentalmente ter acabado favorablemente programas de capacitación, formación e integración no mundo laboral organizados ou financiados polas Administracións Públicas: 1 punto FASE DE OPOSICIÓN (máximo 15 puntos) Consistirá na realización dunha proba practica na que se valorará a calidade e rapidez nas execución das tarefas. Esta proba práctica valorarase de 0 a 15 puntos debendo os aspirantes obter unha puntuación mínima de 7,5 puntos para superar a mesma. A proba práctica consistirá en manexo da máquina varredora municipal.- O tribunal proporá o nomeamento do/da aspirante que obtivera a maior puntuación. En ningún caso o Tribunal cualificador poderá propoñer para a contratación maior número de aspirantes que prazas convocadas. Os interesados deberán presentar no prazo de catro días naturais dende a publicación da proposta de nomeamento do tribunal: Informe de recoñecemento médico polos servizos do Concello, que acredite non padecer enfermidade ou defecto físico nin psíquico que impida o desempeño das correspondentes funcións De producirse algunha vacante nas prazas ofertadas durante a vixencia dos contratos, serán chamados aqueles aspirantes que non houbesen superados estas probas por orde de puntuación, sempre que reunisen os requisitos da convocatoria. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no Taboleiro de Anuncios do concello, segundo o artigo 46.1 da Lei 29/1998, de 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 116, 117 e 48 da Lei 30/92, de 26 de novembro, do Réxime xurídico das administracións públicas e do procedemento administrativo común). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común). D/ Dª., con DNI número., e domicilio, para os efectos de notificación, en., C. P., teléfono. Que desexa participar no proceso selectivo convocado para a provisión do posto de traballo de ________________________________________________ mediante contratación en réxime laboral temporal por obra ou servicio determinado, de acordo coas bases da convocatoria aprobadas por Decreto de Alcaldía de 9 de maio de 2017. Para tal efecto fai constar: 1º.- Que reúne todos e cada un dos requisitos esixidos na base quinta da convocatoria.2º Que coñece e acata incondicionalmente o contido das bases.3º Que son certos tódolos datos obrantes na presente solicitude.4º. - Que achega coa presente solicitude a documentación xustificativa para a súa estimación Ser admitida/o a participar no referido proceso selectivo. En., a., de., de 2017 SR. ALCALDE DO CONCELLO DE OROSO NOME E APELIDOS: POSTO: Oroso, 9 de maio de 2017 O Alcalde. Velin Parada Abdelmalki